SAN FERNANDO CITY, LA UNION - Arestado iti buy bust operation dagiti otoridad, ti ag-live-in partner idiay Barangay Dallangayan Este, San Fernando City, La Union.
Nabigbig dagiti suspek nga isuda Maribeth Madayag, 47, ken Clarence Carbonell, 38, residente ti nasao met laeng a lugar.
Iti buy bust operation nga insayangkat ti San Fernando City Police Office, nakumpiskar manipud kadagiti suspek iti tallo a plastic sachet a mapapati a shabu, 2 a cellphone, drug paraphernalia, ken P1,000.00 marked money.
Malaksid iti daytoy, adda pay ti naalada a white chrystaline substances iti dua a plastic sachets nga impetteng ni Carbonel a tawas.
Nupay kasta, inkeddeng dagiti otoridad nga ipasidong iti crime laboratory dagiti naala a kontrabando.
Dagiti suspek ket naipasidong iti kustodiya dagiti otoridad.
ilo_Latn ilo_Latn ilo_Latn ilo_Latn ilo_Latn ilo_Latn